વડાપ્રધાન નરેન્દ્ર મોદી પોતાની વિદેશ યાત્રાના છેલ્લા ચરણમાં મંગળવારે નેધરલેન્ડ્સ પહોંચ્યા હતા. અહીં કેટશુટમાં ડચ વડાપ્રધાન માર્ક રૂટે વડાપ્રધાન નરેન્દ્ર મોદીનું સ્વાગત કર્યું હતું. બંન્ને નેતાઓએ પોતાના મીડિયા નિવેદનો પણ જાહેર કર્યાં હતા. ડચ વડાપ્રધાને કહ્યું કે, ભારત હવે એક વૈશ્વિક આર્થિક શક્તિ છે, વર્ષ 1947થી જ ભારત અને નેધરલેન્ડ્સના સંબંધો સારા રહ્યાં છે અને પાછલા દિવસોમાં વધુ મજબૂત થયા છે. તો બીજી બાજુ પીએમ મોદીએ કહ્યું કે, ભારતમાં રોકાણ અંગે નેધરલેન્ડ્સ ખૂબ સહયોગી દેશ રહ્યો છે.